gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3429, del 08-02-1999 (1999/212)

RESOLUCIÓ de 2 de desembre de 1998, de la Universitat de València, per la qual es nomena, en virtut de concurs, el senyor Pedro Miguel Valero Mora professor titular d'universitat de l'àrea de coneixement de Metodologia de les Ciències del Comportament.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3429

Data del DOGV
:   08-02-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/212


Organisme emissor
:   Universitat de València

Tipus de document
:   Resolució

RESOLUCIÓ de 2 de desembre de 1998, de la Universitat de València, per la qual es nomena, en virtut de concurs, el senyor Pedro Miguel Valero Mora professor titular d'universitat de l'àrea de coneixement de Metodologia de les Ciències del Comportament. [1999/M212]
  
D'acord amb la proposta formulada per la comissió constituïda, per jutjar el concurs convocat per la Resolució de la Universitat de València de 5 de febrer de 1998 (BOE de 21 de febrer de 1998) per a la provisió de la plaça de professor titular d'universitat (concurs número 54/1997), i tenint en compte que el concursant proposat compleix els requisits establits en l'apartat 2 de l'article 5 del Reial Decret 1.888/1984, de 26 de setembre, aquest Rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària i altres disposicions que la despleguen, resol:
  
Nomenar el senyor Pedro Miguel Valero Mora professor titular d'universitat en l'àrea de coneixement de Metodologia de les Ciències del Comportament, adscrita al Departament Metodologia, Psicobiologia i Psicologia Social.
  
València, 2 de desembre de 1998.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 3463, del 29-03-1999 (1999/2385)

Informació pública de la tramitació d'acta de notorietat per a la immatriculació de parcel·la a Torrent, partida de la Marxadella.
----------------------------------------------------------------------------------------------------------------------------------

### Dades del document

Número de DOGV
:   3463

Data del DOGV
:   29-03-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/2385


Organisme emissor
:   Notaria de Juan Montero-Ríos Gil

Tipus de document
:   Anunci

Informació pública de la tramitació d'acta de notorietat per a la immatriculació de parcel·la a Torrent, partida de la Marxadella. [1999/Q2385]
  
Jo, Juan Montero-Ríos Gil, notari del Col·legi de València, amb residència a Torrent, despatx notarial a l'avinguda del País Valencià, número 31, pis 2n, a través d'aquest edicte, faig saber:
  
Que davant meu es tramita acta de notorietat per a la immatriculació d'excés de cabuda derivada dels articles 200 i 203 de la Llei Hipotecària i 53.10 de la Llei 13/1996, iniciada el passat dia 26 de febrer d'enguany, i en el qual figura com a requeridora la mercantil César Baviera, Sociedad Limitada, domiciliada a Torrent, carrer de Gómez Ferrer, número 33, codi d'identificació fiscal número S61310722.
  
I que, atés que és procedent la notificació genèrica de la regla 5a de l'article 203 de la Llei Hipotecària, s'estableixen les dades identificatives següents:
  
- Títol previ: escriptura autoritzada davant meu el dia 29 de desembre de 1998, número 3.016 del meu protocol, pel qual l'entitat requeridora va adquirir, a través de la via d'ampliació de capital mitjançant una aportació realitzada per la senyora María Luisa Sabater Diana, major d'edat, casada en règim de separació de béns amb el senyor Roberto Baviera Chiner, domiciliada a València, avinguda del Marqués del Túria, 9, document nacional d'identitat 68774584C, la finca que s'indica tot seguit.
  
- Finca: urbana: parcel·la de terreny solar, al terme de Torrent, partida de la Marxadella o Sant Gregori, que forma xamfrà als carrers de Pío Baroja y Riu Serpis, amb una superfície de sis-cents quatre metres quadrats (604 m²). Confronta: nord, propietat del senyor Rafael Escarpa; sud, carrer de Pío Baroja; est, carrer del Riu Serpis; i, oest, conjunt constructiu de diversos propietaris que recau al carrer de Pío Baroja.
  
- Cabuda inscrita: tres-cents cinc metres i cinquanta-un decímetres quadrats (305,51 m²).
  
- Documentació: la documentació i les certificacions registrals i cadastrals, plànols i certificació tècnica, es poden consultar a la notaria.
  
- Advertiment: hi ha un termini de 20 dies des de la darrera publicació perquè els interessats puguen comparéixer a la notaria, i exposen i justifiquen els seus drets.
  
Torrent, 2 de març de 1999.- El notari: Juan Montero-Ríos Gil.
Diari Oficial de la Generalitat Valenciana


Sumari del DOGV 3589, del 23-09-1999 (1999/7933)

RESOLUCIO d'11 de setembre de 1999, de la Universitat d'Alacant, per la qual nomena professor titular d'escola universitària, en l'àrea de coneixement d'Arquitectura i Tecnologia de Computadors, el senyor Francisco Flórez Revuelta.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3589

Data del DOGV
:   23-09-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/7933


Organisme emissor
:   Universitat d'Alacant

Tipus de document
:   Resolució

RESOLUCIO d'11 de setembre de 1999, de la Universitat d'Alacant, per la qual nomena professor titular d'escola universitària, en l'àrea de coneixement d'Arquitectura i Tecnologia de Computadors, el senyor Francisco Flórez Revuelta. [1999/M7933]
  
Segons el que es disposa en el Reial Decret 1.888/1984, de 26 de setembre, i el Reial Decret 898/1985, de 30 d'abril, i a proposta de la comissió docent jutjadora del concurs convocat per la Resolució d'aquesta Universitat d'Alacant de 23 d'octubre de 1998 (BOE de 19 de novembre), es nomena professor titular d'escola universitària (A-2068), en l'àrea de coneixement d'Arquitectura i Tecnologia de Computadors, Departament de Tecnologia Informàtica i Computació, el senyor Francisco Flórez Revuelta.
  
Alacant, 11 de setembre de 1999.- El rector en funcions: Salvador Ordóñez Delgado.
Diari Oficial de la Generalitat Valenciana


Sumari del DOGV 3429, del 08-02-1999 (1999/460)

Expedient número AS/8/98. Adjudicació del contracte del servei d'assegurances de la Universitat Jaume I de Castelló de la Plana.
--------------------------------------------------------------------------------------------------------------------------------

### Dades del document

Número de DOGV
:   3429

Data del DOGV
:   08-02-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/460


Organisme emissor
:   Universitat Jaume I de Castelló

Tipus de document
:   Anunci

Expedient número AS/8/98. Adjudicació del contracte del servei d'assegurances de la Universitat Jaume I de Castelló de la Plana. [1999/X460]
  
El Rectorat de la Universitat Jaume I de Castelló de la Plana, en compliment del que estableix l'article 94 de la Llei de Contractes de les Administracions Públiques, i als efectes que s'hi determinen, fa pública l'adjudicació del contracte que tot seguit s'indica:
  
1. Entitat adjudicadora
  
a) Organisme: Universitat Jaume I de Castelló de la Plana.
  
b) Dependència que tramita l'expedient: Servei de Gestió Administrativa i Patrimonial.
  
c) Número d'expedient: AS/8/98.
  
2. Objecte del contracte
  
a) Descripció de l'objecte: serveis d'assegurances.
  
b) Divisió per lots i nombre: lot únic.
  
c) Butlletí o diari oficial i data de publicació de l'anunci de licitació: Diari Oficial de la Generalitat Valenciana de 2 de novembre de 1998.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total: tretze milions cinc-centes mil pessetes anuals (07.214.640 PTA/anuals).
  
5. Adjudicació
  
a) Data: 22 de desembre de 1998.
  
b) Contractista: Banco Vitalicio de España, Compañía Anónima de Seguros y Reaseguros.
  
c) Nacionalitat: espanyola.
  
d) Import d'adjudicació: deu milions sis-centes seixanta-sis mil vuitanta pessetes anuals (21.019.798 PTA/anuals).
Diari Oficial de la Generalitat Valenciana


Sumari del DOGV 3505, del 28-05-1999 (1999/4817)

Informació pública de la convocatòria d'Assemblea General extraordinària.
-------------------------------------------------------------------------

### Dades del document

Número de DOGV
:   3505

Data del DOGV
:   28-05-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/4817


Organisme emissor
:   Caixa Rural Torrent, COOP Crèd. V.

Tipus de document
:   Anunci

Informació pública de la convocatòria d'Assemblea General extraordinària. [1999/Q4817]
  
En virtut del que ha acordat el Consell Rector, en la sessió del dia 13 de maig d'enguany, es convoca a tots els socis de la Caja Rural de Torrent Cooperativa de Crédito Valenciana a l'Assemblea General extraordinària que tindrà lloc el divendres dia 25 de juny de 1999, a les 20.00 hores en primera convocatòria i a les 20.30 hores en segona convocatòria, a la sala d'actes de l'edifici social d'aquesta Caja Rural, situada a Torrent, a l'avinguda del País Valencià, número 3, d'acord amb el següent ordre del dia:
  
Primer
  
Modificació dels estatuts socials per a adaptar-los al Decret Legislatiu 1/1998, de 23 de juny, del Govern Valencià, mitjançant el qual s'aprova el Text Refós de la Llei de Cooperatives de la Comunitat Valenciana.
  
Segon
  
Proposta per a acordar que, en el supòsit que qualsevol organisme oficial o registre mercantil o de cooperatives que hagen d'aprovar o inscriure els nous estatuts socials feren alguna rectificació o observació d'aquests, l'Assemblea General delega les seues atribucions en el Consell Rector perquè puga modificar els nous estatuts d'acord amb aquestes rectificacions i observacions sense que calga tornar-los a sotmetre a l'Assemblea General.
  
Tercer
  
Suggeriments i preguntes.
  
Nota
  
El nou text dels estatuts socials que el Consell Rector sotmet a l'aprovació de l'Assemblea General i la memòria que en justifica la reforma, es troben a disposició dels socis al domicili social i a les oficines d'aquesta Caja Rural on es podran consultar de 09.00 a 14.00 hores els dies laborables des de la publicació de la convocatòria de l'Assemblea General fins que es faça aquesta. Els socis que ho sol·liciten per escrit tindran dret a rebre una còpia dels estatuts que s'indiquen.
Diari Oficial de la Generalitat Valenciana


Sumari del DOGV 3642, del 10-12-1999 (1999/10040)

Concurs per a la prestació de serveis d'un coordinador de seguretat i salut a les obres del Museu de les Ciències Príncep Felip.
--------------------------------------------------------------------------------------------------------------------------------

### Dades del document

Número de DOGV
:   3642

Data del DOGV
:   10-12-1999

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1999/10948


Data del document
:   30-11-1999

Organisme emissor
:   Ciutat de les Arts i de les Ciències, SAU

Tipus de document
:   Concurs

Descriptors 

:   * seguretat en el treball
    * licitació

Concurs per a la prestació de serveis d'un coordinador de seguretat i salut a les obres del Museu de les Ciències Príncep Felip. [1999/X10364]
  
1. Entitat adjudicadora
  
Ciutat de les Arts i de les Ciències, SA. Empresa pública de la Generalitat Valenciana.
  
2. Objecte del contracte
  
a) Descripció: prestació de serveis d'un coordinador de seguretat i salut a les obres del Museu de les Ciències Príncep Felip.
  
c) Lloc d'execució: València ciutat.
  
d) Termini d'execució: sis mesos.
  
3. Tramitació, procediment i forma d'adjudicació
  
a) Tramitació: urgent.
  
b) Procediment: obert.
  
c) Forma: concurs.
  
4. Pressupost base de licitació total
  
39.008.362 PTA, IVA exclòs.
  
5. Garanties
  
Provisional: del dos per cent del pressupost de licitació.
  
6. Obtenció de documentació i informació
  
a) Entitat: Rank Xerox.
  
b) Adreça: Convent de Sant Francesc núm. 5.
  
c) Localitat i codi postal: València 46403.
  
d) Telèfon: 82 943 43 44.
  
e) Telefax: 96 352 02 85.
  
f) Data límit d'obtenció de documentació i informació: vegeu plec.
  
7. Requisits específics del contractista
  
Vegeu plec.
  
8. Presentació d'ofertes
  
a) Data límit de presentació: fins a les 14.00 hores del tretzè dia natural comptador des de l'endemà de la publicació de l'anunci de licitació corresponent en el Diari Oficial de la Generalitat Valenciana. Si coincidira en dissabte, diumenge o festiu, el termini es prorrogarà fins al primer dia hàbil següent.
  
b) Documentació que s'hi ha de presentar: vegeu plec.
  
c) Lloc de presentació: CAC, SA. Carrer de l'Arquebisbe Mayoral núm. 14-2n. 46390 València.
  
d) Termini durant el qual el licitador estarà obligat de mantenir la seua oferta: vegeu plec.
  
e) Admissió de variants : vegeu plec.
  
9. Obertura de les ofertes
  
Vegeu plec.
  
10. Altres informacions
  
Vegeu plec.
  
11. Despeses d'anuncis
  
A compte de l'adjudicatari.
  
12. Data d'enviament de l'anunci al DOCE
  
No s'escau.
Diari Oficial de la Generalitat Valenciana


Sumari del DOGV 3420, del 26-01-1999 (1998/11514)

Informació pública del Programa per al Desenvolupament de l'Actuació Integrada del Polígon I del APD/22, Baver Sud, d'iniciativa municipal i gestió directa.
------------------------------------------------------------------------------------------------------------------------------------------------------------

### Dades del document

Número de DOGV
:   3420

Data del DOGV
:   26-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/11079


Organisme emissor
:   Ajuntament d'Alacant

Tipus de document
:   Anunci

Informació pública del Programa per al Desenvolupament de l'Actuació Integrada del Polígon I del APD/22, Baver Sud, d'iniciativa municipal i gestió directa. [1998/M11206]
  
L'Alcaldia Presidència, i en el nom d'aquesta, el regidor delegat d'Urbanisme, amb data 31 d'agost de 1998, ha dictat un decret pel qual resol:
  
Sotmetre a informació pública, per un termini de 20 dies, comptats des de la publicació d'aquest edicte en el Diari Oficial de la Generalitat Valenciana, el Programa per al Desenvolupament de l'Actuació Integrada del Polígon I del APD/22, Baver Sud, d'iniciativa municipal i gestió directa.
  
L'expedient podrà ser examinat al Departament de Planejament Urbanístic (carrer Jorge Juan, número 1 - 3.ª planta).
  
El programa està integrat:
  
a) Per una memòria en què s'explica i detalla la funció, l'objecte, l'àmbit, les obres i els costos, els terminis, la responsabilitat de l'ajuntament urbanitzador, les garanties, la llista precisa dels compromisos que adquireix l'Ajuntament en aprovar el programa i les llistes dels propietaris.
  
b) Pel projecte d'urbanització aprovat per l'Ajuntament el 20 de març de 1996.
  
Cosa que es publica perquè en prengueu coneixement, de conformitat amb el que disposa l'article 46 de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3532, del 06-07-1999 (1999/5271)

RESOLUCIÓ de 24 de maig de 1999 de la directora general de Patrimoni Artístic, de concessió d'ajudes per a la restauració i recuperació del toc manual de campanes a la Comunitat Valenciana (Capítol VII).
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3532

Data del DOGV
:   06-07-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/5271


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 24 de maig de 1999 de la directora general de Patrimoni Artístic, de concessió d'ajudes per a la restauració i recuperació del toc manual de campanes a la Comunitat Valenciana (Capítol VII). [1999/M5271]
  
D'acord amb la proposta de la comissió d'avaluació, citada en l'Ordre de 3 de març de 1999 per la qual es convoca un concurs públic per a la concessió d'ajudes per a la restauració i recuperació del toc manual de campanes a la Comunitat Valenciana (DOGV 3.461 de 25.03.1999) he resolt:
  
1. Excloure la parròquia de Sant Antoni Abad de Los Isidros (Requena) i la Catedral del Salvador d'Orihuela, per enviar la petició fora de termini.
  
2. Denegar les ajudes assenyalades en l'ordre, segons la relació adjunta, per falta de disponibilitat econòmica.
  
3. Concedir les subvencions assenyalades en l'ordre, segons la relació adjunta, d'acord amb les prioritats marcades.
  
Contra la present resolució, que posa fi a la via administrativa, s'hi podrà interposar un recurs contenciós administratiu, en el termini de dos mesos, comptadors des de l'endemà de la comunicació de la present resolució, davant la Sala Contenciosa Administrativa del Tribunal Superior de Justícia de la Comunitat Valenciana. La interposició del recurs requerirà la comunicació prèvia per part del recurrent a la Conselleria de Cultura, Educació i Ciència. Tot això d'acord amb els articles 57 i 58 de la Llei Reguladora de la Jurisdicció Contenciosa Administrativa de 27 de desembre de 1956 i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 24 de maig de 1999.- La directora general de Patrimoni Artístic (p. d. Ordre d'01.08.1997 DOGV 3.048): Carmen Pérez García.
Diari Oficial de la Generalitat Valenciana


Sumari del DOGV 3538, del 14-07-1999 (1999/5903)

ORDRE de 7 de juny de 1999, de la Conselleria d'Economia, Hisenda i Administració Pública, per la qual acorda l'afectació al domini públic de la Generalitat Valenciana, per a ser usat com a centre sanitari integral, el dret de propietat que es té sobre l'immoble de 6.890 m² de superfície, situat a la partida del Rubial de Villena (Alacant).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3538

Data del DOGV
:   14-07-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/5903


Data del document
:   07-06-1999

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Descriptors 

:   * Alacant
    * cultura regional
    * propietat immobiliària

ORDRE de 7 de juny de 1999, de la Conselleria d'Economia, Hisenda i Administració Pública, per la qual acorda l'afectació al domini públic de la Generalitat Valenciana, per a ser usat com a centre sanitari integral, el dret de propietat que es té sobre l'immoble de 6.890 m2 de superfície, situat a la partida del Rubial de Villena (Alacant). [1999/5903]
  
Mitjançant escriptura pública de cessió gratuïta i acceptació la Generalitat Valenciana té el dret de propietat sobre l'immoble situat a la partida del Rubial de Villena (Alacant).
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Sanitat ha sol·licitat l'afectació de l'immoble assenyalat per a ser destinat a centre sanitari integral.
  
Per això i d'acord amb el que disposen els articles 61 i 63 del text legal esmentat,
  
ORDENE
  
Primer
  
Afectar al domini públic de la Generalitat Valenciana, per a ser usat com centre sanitari integral, el dret de propietat que es té sobre l'immoble situat a la partida del Rubial de Villena (Alacant), de 6.890 m2 de superfície. Confronta: nord, resta de la finca matriu propietat municipal; sud, carretera A-400 de Caudete a Villena; est, propietat de Serlinta, SL; oest, resta de la finca matriu propietat municipal. Consta en l'Inventari General de Béns i Drets de la Generalitat Valenciana amb el número A01/03/140/0016.
  
Segon
  
El dret esmentat queda integrat en el domini públic de la Generalitat Valenciana i correspon a la Conselleria de Sanitat l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Sanitat designe un representant perquè concórrega amb el nomenat per la Direcció General de Tributs i Patrimoni, per a formalitzar la corresponent acta d'afectació.
  
València, 7 de juny de 1999
  
El conseller d'Economia, Hisenda i Administració Pública,
  
JOSÉ LUIS OLIVAS Martínez